ถ้าฉีดยาครบ 3 อาทิตย์แล้วยังไม่หาย จะต้องทำไงต่อคะ
สวัสดีค่ะ Nichagarn,การรักษาซิฟิลิสของ Nichagarn หมายถึงการรักษาซิฟิลิสในระยะสงบใช่ไหมคะ โดยปกติ หลังจากจบการรักษา แพทย์อาจนัดตรวจเลือดที่ 6 เดือนและ 12 เดือน โดยติดตามดูค่า VDRL หรือ RPR titer ซึ่งไม่มีค่าที่ระบุไว้ชัดเจนว่าค่าที่ระดับเท่าไหร่ที่แปลว่าหายจากโรค เพียงแต่หากค่าไม่เพิ่มขึ้นหรือค่ามีแนวโน้มลดลง (อย่างน้อยสี่เท่า) แปลความได้ว่าตอบสนองต่อการรักษาและมีโอกาสน้อยกว่า 10% ที่จะเข้าสู่ซิฟิลิสระยะสุดท้ายหรือระยะที่ 3แต่หากค่า VDRL หรือ RPR titer ไม่ลดลงหรือมีแนวโน้มสูงขึ้นต่อ แปลว่าอาจไม่ตอบสนองต่อยาที่รักษา ซึ่งแนวทางการรักษาในขั้นตอนต่อไปยังไม่มีคำแนะนำที่ชัดเจน โดยทั่วไปจะให้ตรวจหาเชื้อเอชไอวี (HIV) ร่วมด้วย อาจต้องมีการเจาะน้ำไขสันหลัง (CSF) ไปตรวจ เพื่อประเมินดูว่าเชื้อซิฟิลิสเข้าไปยังสมองและระบบประสาทหรือยัง หากยังไม่เข้าสู่สมอง แพทย์อาจพิจารณาให้ยาฉีดเพนิซิลินซ้ำอีกครั้งค่ะ